Karol Emanuel I.

**Karol Emanuel I.** (tal. *Carlo Emanuele di Savoia*; * 12. január 1562 – † 26. júl 1630), známy ako **Veľký**, bol medzi rokmi 1580 až 1630 vojvoda zo Savojska. Neraz sa tiež zúčastnil bojov, v ktorých získal prídomok *Testa d'feu* (Ohnivá hlava), kde však dosiahol málo úspechov. Bol tiež jedným z možných kandidátov na českú korunu, tejto možnosti sa však sám vzdal. Prejavil sa ako vzdelaný monarcha, ktorý podporoval umenie.

## Život
V politike kolísal medzi mocou Francúzskeho kráľovstva a Španielskeho impéria. Spočiatku sa držal Filipa II., ktorého dcéru Katarínu pojal roku 1585 za manželku a toho istého roku bol pasovaný na rytiera Rádu zlatého rúna. Využívajúc rozpoltenosť Francúzskeho kráľovstva, zmocnil sa na jeseň roku 1588 markgrófstva Saluzza a v nasledujúcich rokoch obsadil taktiež Provensálsko. Zamýšľal sa tatkiež získať kráľovskú korunu. Keď však bol uznaný Henrich IV. kráľom, donútil Karola pre mier. Podľa mierovej zmluvy síce Karol podržal Saluzzo, ale ostatné výboje, dokonca časti Savojska, musel roku 1601 napokon postúpiť Francúzsku.

Boje, ktoré Karol v tejto dobe viedol proti švajčiarskym protestantským kantónom, obzvlášť proti Ženeve, sa skončili bez úspechu. Roku 1610 sa Karol spolčil s Francúzskym kráľovstvom, lenže po smrti Henricha IV. sa priklonil opäť smerom k Španielskemu impériu. Roku 1619, teda po skone cisára Mateja sa zamýšľal pre zisk cisárskej koruny. Okrem iného by tak získal český kráľovský stolec, keďže mal tiež čiastočne zásluhu pre výpravu pomocného Mansfeldovho zboru smerom do Čiech, ale nebol zvolený ani vo Svätej ríši rímskej a ani v Čechách.

V snahách o rozšírenie svojho panstva na území Apeninského polostrova, bol dosť sklamaný. Roku 1613 sa pokúsil opanovať Montferrat. O čosi neskôr, presnejšie roku 1623, mal v pláne dobyť a získať pod svoju vládu Veltlin. Roku 1627 plánoval obsadiť a získať Janov, lenže bez výsledku. Keď vymrel kniežací rod mantovský (1627), snažil sa Karol s pomocou Habsburskej monarchie získať z dedičstva aspoň Montferrat, ale francúzske vojsko vtrhlo do jeho krajín, ovládlo Pinerolo ale aj Savojsko. Zároveň ohrozovalo Turín. V tej kritickej chvíli Karol zomrel na mŕtvicu.

Bol priateľom vied a umení, ktoré za svojej vlády horlivo podporoval, ale jeho početné neprospešné vojny veľmi škodili blahobytu krajiny.

## Potomkovia
* Filip Emanuel (* 2. apríl 1586 – † 9. február 1605)
* Viktor Amadeus I. (* 8. máj 1587 – † 7. október 1637), savojský vojvoda, titulárny kráľ cyperský a jeruzalemský, ⚭ 1619 Kristína Bourbonská (* 10. február 1606 – † 27. december 1663)
* Emanuel (* 16. apríl 1588 – † 4. august 1624), sicílsky vicekráľ v rokoch 1622 až 1624
* Margaréta (* 28. apríl 1589 – † 26. jún 1655), ⚭ 1608 František IV. Gonzaga (7. máj 1586 – 22. december 1612), vojvoda z Mantovy a Montferratu
* Izabela (* 11. marec 1591 – † 28. august 1626), ⚭ 1626 Alfons III. d'Este (* 22. október 1591 – † 26. máj 1644), vojvoda z Modeny a Reggia
* Maurícius (* 10. január 1593 – † 4. október 1657), biskup a kardinál
* Mária (* 1594 – † 1656), mníška
* Františka Katarína (* 1595 – † 1640), mníška
* Tomáš (* 21. december 1596 – † 22. január 1656), carignanské knieža, soissonský gróf, ⚭ 1625 Mária Bourbonská (* 3. máj 1606 – † 3. jún 1692)
* Johana (*/† 1597)

## Vývod z predkov

## Iné projekty

## Zdroj

Kategória:Katolícki panovníci
Kategória:Savojskí
Kategória:Osobnosti tridsaťročnej vojny
Kategória:Úmrtia 26. júla
Kategória:Úmrtia v 1630
Kategória:Narodenia 12. januára
Kategória:Narodenia v 1562
Kategória:Nositelia Rádu zlatého rúna